Author: lodor
Last saved by: Marta Gulárová

Predkladacia správa

Rok 2004 priniesol mnoho zmien, ktoré sa bezprostredne týkajú príjmov domácností tak v nominálnom ako aj v reálnom vyjadrení. Ide predovšetkým o zavedenie rovnej dane na úrovni 19%, zjednotenie sadzieb DPH, zvýšenie regulovaných cien, zavedenie daňového bonusu, zmeny v oblasti sociálnych dávok a zavedenie nového valorizačného mechanizmu v prípade dôchodcov.

Predkladaný materiál informuje o očakávaných dopadoch reforiem na čistý reálny príjem jednotlivých skupín obyvateľov. V centre pozornosti sú predovšetkým pracujúci a dôchodcovia ako aj sociálne odkázaní. Súčasťou materiálu je aj pohľad na roky 2005 až 2007.

Dokument bol  vypracovaný na základe návrhu skupiny poslancov na 21. schôdzi NR SR a v súčasnosti bol doplnený na základe uznesenia Národnej rady Slovenskej republiky zo 4. februára 2004 č.780 o výsledky analýz zohľadňujúcich  štatistické údaje za január 2004. Štatistické údaje o vývoji v mesiaci január nespôsobili zmeny v pôvodných odhadoch očakávaných vplyvov reforiem